

VLADA REPUBLIKE HRVATSKE

Zagreb, 20. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad Konferencijom o poduzetničkim zonama na području pet slavonskih županija (Otok, 10. svibnja 2019. godine) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske (Narodne novine, broj 44/16), Vlada Republike Hrvatske je na sjednici održanoj \_\_\_\_\_\_\_\_\_\_ 2019. godine donijela

**Z A K L J U Č A K**

1. Vlada Republike Hrvatske prihvaća pokroviteljstvo nad Konferencijom o poduzetničkim zonama na području pet slavonskih županija (Otok, 10. svibnja 2019. godine) sukladno molbi Ministarstva gospodarstva, poduzetništva i obrta.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Ovim Zaključkom Vlada Republike Hrvatske prihvaća pokroviteljstvo nad Konferencijom o poduzetničkim zonama na području pet slavonskih županija (u daljnjem tekstu Konferencija), sukladno zamolbi Ministarstva gospodarstva, poduzetništva i obrta.

Ministarstvo gospodarstva, poduzetništva i obrta zajedno s Gradom Otokom u Vukovarsko-srijemskoj županiji organizira ovu Konferenciju koja će se održati 10. svibnja 2019. godine.

Konferencija se organizira radi aktivnog promoviranja Slavonije kao poželjne investicijske destinacije. Cilj Konferencije je potencijalnim investitorima na jednom mjestu predstaviti poduzetničke zone u pet slavonskih županija, pružiti ključne informacije o poticajnim mjerama (nacionalna i lokalna razina) te predstaviti nekoliko tvrtki koje su već uspješno provele svoje investicije na ovome području.

Konferencija će se održati u konferencijskoj dvorani Gradske uprave u Gradu Otoku, a predviđen je i obilazak Poduzetničke zone Otok te posjet poduzetniku – tvrtki Bjelin d.o.o. koja posluje u zoni.

Prihvaćanjem pokroviteljstva Vlada Republike Hrvatske ne preuzima nikakve financijske obveze.